<https://www.uvzsr.sk/index.php?option=com_content&view=article&id=5064:informacia-k-novym-vyhlakam-uvz-sr-prekrytie-dychacich-ciest-reim-na-hraniciach-innos-prevadzok-a-hromadnych-podujati&catid=56:tlaove-spravy&Itemid=62>

|  |  |  |
| --- | --- | --- |
| Informácia k novým vyhláškam ÚVZ SR (prekrytie dýchacích ciest, režim na hraniciach, činnosť prevádzok a hromadných podujatí) | [Tlačiť](https://www.uvzsr.sk/index.php?view=article&catid=56%3Atlaove-spravy&id=5064%3Ainformacia-k-novym-vyhlakam-uvz-sr-prekrytie-dychacich-ciest-reim-na-hraniciach-innos-prevadzok-a-hromadnych-podujati&tmpl=component&print=1&layout=default&page=&option=com_content&Itemid=62) | [E-mail](https://www.uvzsr.sk/index.php?option=com_mailto&tmpl=component&link=47a5a67db81212f84b5327be73a07f7f6bc406ec) |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62) |
| Štvrtok, 10. marec 2022 13:31 |
| **1.   Zrušenie vyhlášok k pravidlám pre prevádzky a hromadné podujatia**   * **S účinnosťou od 14. marca 2022 sa rušia vyhlášky, ktoré upravujú pravidlá pre činnosť prevádzok maloobchodu a služieb a organizáciu hromadných podujatí.** Znamená to, že všetky prevádzky a hromadné podujatia okrem toho, že fungujú v režime základ, budú od 14. marca bez kapacitných obmedzení alebo obmedzení otváracích hodín. Povinnosť nosiť respirátor v prevádzkach a na hromadných podujatiach zostáva naďalej zachovaná, týka sa to aj hromadných podujatí v exteriéri.     *Poznámka 1: zrušujúce ustanovenie sa nachádza v závere* [*vyhlášky k prekrytiu horných dýchacích ciest*](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_29.pdf)*.*  *Poznámka 2: počas budúceho týždňa plánujeme namiesto zrušených vyhlášok vydať usmernenie hlavného hygienika SR pre organizáciu hromadných podujatí a činnosť prevádzok počas epidémie COVID-19 na Slovensku s odporúčacím charakterom.*  **2.   Vyhláška k prekrytiu horných dýchacích ciest**  Účinnosť: 14. 3. 2022  [Link na vyhlášku:](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_29.pdf)  Povinnosť mať prekryté horné dýchacie cesty sa po novom nebude vzťahovať na:   * osoby vystupujúce na tlačových konferenciách pre novinárov (netýka sa to novinárov, ktorí sa na týchto tlačových konferenciách pracovne zúčastňujú) * účinkujúcich v spravodajských a publicistických programoch.   **3.   Vyhláška k režimu na hraniciach**  Účinnosť: 14. 3. 2022  [Link na vyhlášku:](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_28.pdf)   * Ruší sa povinnosť preukazovať sa negatívnym výsledkom PCR testu pri prílete na Slovensko z rizikových krajín *(poznámka: vo vyhláške sa ruší aj príloha č. 1, ktorá určovala krajiny, po príchode z ktorých PCR test nebol potrebný).*   *Vyhlášky vychádzajú z Aktualizácie opatrení proti SARS-CoV-2 (variant omikron), ktorú schválila vláda SR na rokovaní dňa 09.03.2022. Ministerstvo zdravotníctva SR v predkladacej správe uviedlo, že k uvoľneniu opatrení pristupuje po zohľadnení aktuálnej epidemiologickej situácie, ktorá je charakterizovaná poklesom v počtoch prípadov naprieč vekovými skupinami, poklesom v počtoch výjazdov záchraniek a stabilizácie situácie v nemocniciach. ÚVZ SR sa s touto argumentáciou stotožňuje.*  *Pri zhoršení či zlepšení epidemiologickej situácie sa operatívne pristúpi k úprave opatrení.*  **Úrad verejného zdravotníctva SR**  **a regionálne úrady verejného zdravotníctva SR** |